Silvia Vissak

Silvia Vissak (sünninimi Lesnikova; 31. august 1929 – 11. detsember 2017Raimu Hanson. "Suri ajakirjanik Silvia Vissak". Postimees, 13. detsember 2017) oli eesti ajakirjanik.

Haridus- ja töökäik
Ta lõpetas 1956. aastal Tartu Riiklikus Ülikoolis loogika-psühholoogia osakonna, seejärel 1957. aastal kaugõppes eriprogrammi järgi ajakirjanduskursuse.

Ülikoolis õppimise ajal oli ta ühtlasi paar-kolm aastat Vanemuise ooperi abikoori laulja ja balletirühma tantsija. 

Ta asus tööle ajaleht Edasi toimetuses, kust siirdus pensionile aastal 1990.

Looming
Ta kirjutas hariduselu ja kõrgkoolide teemal probleemartikleid, tema osalusel ja juhtimisel tekkis 1960. aastate teisel poolel diskussioon eesti rahva iibe üle.Ivi Drikkit. "Silvia Vissak: olime julged ja tiivustunud". Tartu Postimees, 13. november 2009

Ta on ka Tartu Ülikooli teemalise raamatu "Pilk üliõpilasellu" (1965) autor ning ta on tõlkinud vene keelest Valentin Katajevi "Muru mulla peal" (1972), Juri Sbitnevi "Põdrajaht" (1981) ja Arkadi Vaineri "Allaaetud kassid ja koerad" (1987).

Viited

Välislingid
Raimu Hanson. "Suri ajakirjanik Silvia Vissak". Postimees, 13. detsember 2017

Kategooria:Eesti ajakirjanikud
Kategooria:Tartu Ülikooli ajaloo-keeleteaduskonna vilistlased
Kategooria:Sündinud 1929
Kategooria:Surnud 2017